CELEX: 62009CN0552
Language: sl
Date: 2009-12-24 00:00:00
Title: Zadeva C-552/09 P: Pritožba, ki jo je 24. decembra 2009 vložila družba Ferrero SpA zoper sodbo Sodišča prve stopnje (drugi senat), razglašeno 14. oktobra 2009 v zadevi T-140/08, Ferrero SpA proti Uradu za usklajevanje na notranjem trgu (znamke in modeli) (UUNT), Tirol Milch reg.Gen.mbH Innsbruck

27.3.2010   
            
            
               SL
            
            
               Uradni list Evropske unije
            
            
               C 80/11
            
         Pritožba, ki jo je 24. decembra 2009 vložila družba Ferrero SpA zoper sodbo Sodišča prve stopnje (drugi senat), razglašeno 14. oktobra 2009 v zadevi T-140/08, Ferrero SpA proti Uradu za usklajevanje na notranjem trgu (znamke in modeli) (UUNT), Tirol Milch reg.Gen.mbH Innsbruck
   (Zadeva C-552/09 P)
   2010/C 80/19
   Jezik postopka: angleščina
   
      Stranke
   
   
      Pritožnica: Ferrero SpA (zastopniki: F. Jacobacci, C. Gielen in H.M.H. Speyart, odvetniki)
   
      Drugi stranki v postopku: Urad za usklajevanje na notranjem trgu (znamke in modeli) (UUNT), Tirol Milch reg.Gen.mbH Innsbruck
   
      Predlogi pritožnice
   
   Pritožnica predlaga Sodišču, naj:
   
               —
            
            
               razveljavi izpodbijano sodbo;
            
         
               —
            
            
               ugodi predlogu družbe Ferrero za razveljavitev izpodbijane odločbe ali, podredno, vrne zadevo Splošnemu sodišču v ponovno odločanje; in
            
         
               —
            
            
               UUNT naloži plačilo njegovih stroškov in stroškov družbe Ferrero na prvi in na pritožbeni stopnji.
            
         
      Pritožbeni razlogi in bistvene trditve
   
   Pritožnica trdi, da je treba izpodbijano sodbo razveljaviti na podlagi teh razlogov:
   
               —
            
            
               Sodišče prve stopnje Evropskih skupnosti (Sodišče prve stopnje) je kršilo ureditev člena 8 Uredbe št. 40/94 (1), ko je opravilo samo eno dejansko presojo podobnosti v zvezi s členom 8(1)(b) in (5), čeprav za ta člen obstajata različna preizkusa;
            
         
               —
            
            
               Sodišče prve stopnje je napačno uporabilo pravo, ko je sklenilo, da mu pri ugotovitvi, da pogoji za uporabo člena 8(1)(b) in (5) niso izpolnjeni, ni treba upoštevati ugleda prejšnjih znamk;
            
         
               —
            
            
               Sodišče prve stopnje je napačno uporabilo pravo oziroma je izkrivilo predložena dejstva, ker je uporabilo napačna, neutemeljena in neustrezna dokazna pravila pri presoji podobnosti;
            
         
               —
            
            
               Sodišče prve stopnje je napačno uporabilo pravo, ker ni ustrezno upoštevalo dejstva, da prejšnje znamke vključujejo besedne znamke in da je izpodbijana znamka figurativna; in
            
         
               —
            
            
               Sodišče prve stopnje je napačno uporabilo pravo, ker ni ustrezno upoštevalo dejstva, da obstaja družina znamk.
            
         
      (1)  Uredba Sveta (ES) št. 40/94 z dne 20. decembra 1993 o blagovni znamki Skupnosti (UL L 11, str. 1).